
Esselamu alejkum, u velikoj sam nedoumici, pa bih Vas zamolila za pomoć. Nedavno sam dobila osip jačeg intenziteta koji svrbi i putem vode se još više širi po licu. Doktorica mi je preporučila da što manje ili nikako ne dolazi lice u kontakt sa vodom, ali ja se trudim da klanjam svih pet namaza, te trebam uzimati i ***[abdest](https://pitajucene.com/search/Abdest/questions/ "Pretraži pitanja o abdestu")***. Da li je moguće uzimati ***[tejemum](https://pitajucene.com/search/tejemum/questions/ "Pretraži pitanja o tejemumu")*** ako voda može naškoditi zdravlju? Hvala Vam unaprijed


* 
* 
* 
* 
* 
* 
* 

 
Da li je moguće uzimati tejemum ako voda može naškoditi zdravlju?

Alejkum selam. Bismillah ves-salatu ves-selamu ala resulillah. Prije nego li damo odgovor na vaše pitanje, molimo Allaha, dž.š., za Vaše brzo ozdravljenje. Prije svega, radi sigurnosti, valjalo bi da upitate još nekog stručnjaka za tu bolest; da li je baš voda razlog za širenje vašeg osipa. U svakom slučaju, normalno ćete uzimati ***[abdest](https://pitajucene.com/search/Abdest/questions/ "Pretraži pitanja o abdestu")*** za sve ostale dijelove tijela, a lice ako ne smijete prati, onda ćete ga mokrom rukom potrti. A u slučaju da ga ne smijete nikako vlažiti, onda Vam je dozvoljeno da lice tejemmumom očistite, prije, u toku abdesta ili nakon što završite sa uzimanjem abdesta, a Allah, dž.š., najbolje zna.


Odgovor priredio: ***[Sead ef. Jasavić](https://pitajucene.com/search/Sead+ef.+Jasavi%C4%87/answers/ "Pretražite odgovore od Sead ef. Jasavić")***, prof.fikha


